**Ngohe Aromatawai: He whai whakaaro**

**Paerewa Paetae Hangarau 91836:** Te tātari i te whai whakaarotanga ki ngā mātāpono Māori i roto i ngā mahi hangarau

**Aronga**: Hangarau 3.1B v1

**Whiwhinga:** 5

**Te Horopaki**

Ko tāu mahi he whakarite pūrongo hei āta tātari i te whai whakaarotanga ki ngā mātāpono Māori i roto i ngā momo mahi hangarau kei tō rohe. Māu tonu e whakatau he aha te momo hanga o te pūrongo.

Ka aromatawaingia tāu pūrongo i runga i te mātau o ōu whakaaro mō ngā hua whānui o te whai whakaarotanga ki ngā mātāpono Māori i roto i ngā mahi hangarau, te whakaputanga o ngā whakaaro e kaha atu ai te whai whakaarotanga, me ngā taunakitanga.

**Hei Mahi**

1. Whiriwhiria tētahi mahi hangarau kei tō rohe hei rangahau, hei tātari māu.
2. Tirohia te āhua ki te whakapapa me te whanaketanga o aua mahi hangarau.
3. Whakatauritengia ki ngā hangarau o mua, ki ngā tikanga o mua.
4. Kohukitia te wāhi ki ngā mātāpono o te ao Māori. Whakaarohia te wāhi ki te whakapapa, ki ngā kaitiaki me ngā atua Māori, ki ngā tikanga me ngā kawa, ki te tapu me te noa, ki te ao tōrangapū, ki te mana whakaheke anō hoki.
5. Whakatakotoria ō whakaaro ki ngā pāpātanga whaihua, huakore rānei e whiriwhiri. Kia anga anō tō titiro ki ngā rā anamata.
6. Whakaritea tō pūrongo hei tātari i te kaupapa.

Kei wareware, me āta whakarite te roanga o te wā e tutuki pai ai ngā mahi katoa.

**Taunakitanga: Hangarau 91836 He whai whakaaro**

|  |  |  |
| --- | --- | --- |
| **Taunakitanga mō te Paetae** | **Taunakitanga mō te Kaiaka** | **Taunakitanga mō te Kairangi** |
| Ka whakamārama i te whakaawenga o te whai whakaarotanga ki ngā mātāpono Māori i roto i ngā mahi hangarau.    Ka whakatau whakaaro mō te whaihua o ngā mātāpono Māori ki ngā mahi hangarau, ka taunaki ai.    *Hei tauira:*  *Kua rangahaua ngā kōrero mō te awa o Whanganui me ngā mātāpono i hua ake i te whakataunga Tiriti a ngā iwi o te awa ki te Karauna.*  *Kua puta ngā whakaaro ki te whaihua o aua mātāpono ki ngā mahi hangarau pērā i ngā pā tuna i te awa.* | Ka whakamārama i te whakaawenga o te whai whakaarotanga ki ngā mātāpono Māori i roto i ngā mahi hangarau, ka āta taunaki ai.  Ka whakatau whakaaro mātau tonu mō te whaihua o te whai whakaarotanga ki ngā mātāpono Māori i roto i ngā mahi hangarau, ka āta taunaki ai.  *Hei tauira:*  *Kua puta ngā whakaaro ki ngā mātāpono Māori i hua ake i te whakataunga Tiriti a ngā iwi o Whanganui ki te Karauna. He whakaahua, he pitopito kōrero, he kupu, he raraunga anō ngā momo taunakitanga.*  *Kua whakatauritengia te taha ki ngā pā tuna o mua, me ērā o nāianei, tae atu ki ngā whāinga a te iwi ki ngā rā anamata.* | Ka tino mātau te whakatau whakaaro mō ngā hua whānui o te whai whakaarotanga ki ngā mātāpono Māori i roto i ngā mahi hangarau.  Ka whakaputa whakaaro e kaha atu ai te taha whai whakaaro ki ngā mātāpono Māori o ngā mahi hangarau, ka āta taunaki ai.  *Hei tauira:*  *Inā te mātau o te rangahau me te whakapuaki i ngā whakaaro ki ngā mātāpono Māori i takoto hei ārahi i ngā mahi hangarau i te awa o Whanganui.*  *Kua taunakihia te pūrongo ki ngā whakaahua, ki ngā kōrero, ki ngā raraunga mō ngā pā tuna. Waihoki kua kohukitia ngā hua me ngā uauatanga ka tūpono pea te pā hei ngā tau e heke mai nei.* |